עטר מיינר

עטר מיינר (נולד ב-29 באפריל 1991) הוא זמר-יוצר, פזמונאי, מלחין ומפיק מוזיקלי ישראלי. עטר מיינר נולד ב-29 באפריל 1991 כבן הזקונים לאב מסגר ואם ציירת ביישוב הקהילתי עמוקה, אח להד, מעצב אופנה, ושקד, מייסד וראש ישיבת חב"ד "ופרצת". בזמן לימודיו בתיכון, מיינר לימד את עצמו כתיבה יוצרת, הלחנה והפקה מוזיקלית כמו גם נגינה בגיטרה. ב-2014, כשהיה בגיל 23, עבר באופן עצמאי לעיר תל אביב על מנת להתמקד ביצירת מוזיקה, ובזמן זה יצר את אלבום הבכורה שלו, "עטר מיינר", תוך כדי עבודות מזדמנות על מנת להתפרנס. ב-2016, מיינר העלה לאתר שיתוף הווידאו "YouTube" את שירו הראשון, "24". עוד באותה השנה, הוא הפיק ועיבד את השיר "לייצג" של הראפר אורטגה. שנתיים אחר כך, ב-2018, הוציא לאור, עם חברת התקליטים יהלום, את אלבום הבכורה שלו, "עטר מיינר". האלבום זכה לשבחי המבקרים, וגם לתגובות אוהדות מצד הקהל. באלבום נכלל הסינגל "מדינה של גנבים", בו השתתפו גם דור3 וראסטה חי. ב-2019, יצא הסינגל "לגעת בעצמי", אך הוא נמחק מפלטפורמות הזרמת המדיה והרשתות החברתיות לאחר שמיינר הרגיש כי הקהל פירש באופן שגוי את מילות השיר. עוד באותה השנה, יצא השיר "יש לי חור בלב בצורה שלך" של להקת "ג'ירפות", אותו מיינר הלחין והפיק יחד עם גלעד כהנא. ב-2020, הוציא יחד עם יובל המבולבל גרסה מחודשת לשיר "הדרך שלי". כמו כן, הפיק מוזיקלית את האלבום "Quelle heure est-il" של גיסתו ריף כהן, וכן ביצע איתה גרסת כיסוי לשיר "רקמה אנושית אחת" כחלק מפרויקט "צו השעה". ב-5 בנובמבר, עלתה לשידור סדרת הטלוויזיה "הטבח" לה הפיק את הפסקול, עבודה עליה היה מועמד בפרסי האקדמיה לטלוויזיה לשנת 2020. במהלך השנה, הוציא את הסינגלים "להתעורר" ו"סיבה לאהוב", ובסוף השנה, ב-20 בדצמבר, הוציא את אלבומו השני, "לילה טוב". לאחר צאת האלבום, מיינר נכלל ברשימת 30 Under ‏30 של מגזין "Forbes". אלבומו השלישי של מיינר, "לפנים", יצא לאור ב-28 באוגוסט 2022. במרץ 2023 השתתף כמופע חימום בהופעתו של הראפר האמריקאי טראוויס סקוט בפארק הירקון. במרץ 2024 יצא לאור האלבום "תשובה?" של הזמרת נרקיס, בו מיינר משתתף בשיר "אמן". השיר הגיע למקום הרביעי במצעד העברי של מדיה פורסט. ביוני אותה שנה הוציא את הסינגל "המים הקדושים" עם הזמר והיוצר טהר שפי. עטר מיינר מתגורר בתל אביב. ב-6 בינואר 2021, פרסמה נטלי מוזס, מוזיקאית המתגוררת בניו יורק, סטוריז בחשבון האינסטגרם שלה בהם האשימה את מיינר בפגיעות פיזיות ונפשיות והפרת זכויות יוצרים של מיינר בשיר "חדש בעיר". מיינר הכחיש את הטענות. לאור הטענות, הופעתו של עטר בפסטיבל אינדינגב ב-2022 בוטלה. 2018: עטר מיינר 2020: לילה טוב 2022: לפנים מדיה וקבצים בנושא עטר מיינר בוויקישיתוף עטר מיינר, במסד הנתונים הקולנועיים IMDb (באנגלית) עטר מיינר, באתר אפל מיוזיק (באנגלית) עטר מיינר, באתר ספוטיפיי עטר מיינר, באתר סאונדקלאוד (באנגלית) עטר מיינר, באתר MusicBrainz (באנגלית) עטר מיינר, באתר דיזר עטר מיינר, באתר Discogs (באנגלית) אילנית איל, יש עתיד להיפ הופ בישראל, והוא אחלה, באתר ישראל היום, 31 באוגוסט 2019 מתן שרון, ‏"אני אוהב בנות אבל זהיר עם סטוצים. פרוע רק ביחס למישהו שמרן", באתר ‏מאקו‏, 11 ביולי 2019 מתן שרון, ‏"אני אוהב בנות אבל זהיר עם סטוצים. פרוע רק ביחס למישהו שמרן", באתר ‏מאקו‏, 11 ביולי 2019 עטר מיינר, 24, YouTube, ‏5 באוגוסט 2016 אורטגה, אורטגה עם טדרוס - לייצג, YouTube, ‏2 באוגוסט 2016 מתן שרון, ‏תאמינו להייפ, באתר ‏מאקו‏, 16 בנובמבר 2018 עטר מיינר, שיר חדשששש!!!, Facebook, 25 באוגוסט 2019 עטר מיינר, שאלות ותשובות (בסטורי), Instagram, ‏14 באפריל 2022 מאיה נחום שחל, למלא את החור בלב עם להקת הג'ירפות, באתר כלכליסט, 1 בדצמבר 2019 ירון רוולסצ'י, ‏הפתעה: שיתוף הפעולה של יובל המבולבל ועטר מיינר, באתר ‏מאקו‏, 27 בפברואר 2020 אסף נבו, בקצב שלה: ריף כהן מצאה את הקול, באתר ישראל היום, 26 בנובמבר 2020 ריף כהן ועטר מיינר - רקמה אנושית אחת, צו השעה, ספטמבר 2020 מאיה נחום שחל, "הבנתי שהקהל הוא נושא ההופעה, הטירוף והאנרגיה שלו חסרים לי עכשיו", באתר כלכליסט, 3 בדצמבר 2020 לינוי משעלי, ‏מ'שטיסל' ועד 'חזרות': אלו המועמדים לפרסי האקדמיה לטלוויזיה 2020, באתר "סרוגים", 22 במרץ 2021 עטר מיינר, להתעורר, YouTube, ‏7 באפריל 2020 דודי פטימר, ‏עד לפני ארבע שנים רובנו לא הכיר אותו, היום הוא מועמד להפוך למרענן הרשמי של הסגר, באתר מעריב אונליין, 24 בספטמבר 2020 יקי הפשטיין, ‏לילה בעיר: שפה מוזיקלית חדשה נולדה, בעיתון מקור ראשון, 17 בינואר 2021 30Under30 - עטר מיינר, Forbes, ‏2021 מדיה פורסט - המצעד הישראלי השבועי, באתר מדיה פורסט, יש לבחור בשבוע ה-22 של שנת 2024, ‏2 ביוני 2024 ניצן פינקו, מוזיקאית מאשימה את עטר מיינר ב"הטרדה פיזית ונפשית", באתר הארץ, 7 בינואר 2021 מערכת mako מוזיקה, ‏עטר מיינר מגיב לטענות על התעללות פיזית: "אני מתכוון לעמוד על האמת ולהגן על שמי", באתר ‏מאקו‏, 8 בינואר 2021 ערן איצקוביץ, בשל טענות להטרדה פיזית ונפשית: בוטלה הופעתו של עטר מיינר באינדינגב, באתר ישראל היום, 3 ביולי 2022